**Overskrift:**

Nedsatt hastighet på fv. 17 mellom Folda bru og Kongsmoen

**Ingress:**

Fra mandag 14.august vil fv. 17 mellom Kongsmoen i Høylandet og Folda bru i Nærøy bli overflatebehandlet.

**Brødtekst:**

Strekningen er 17 km lang. Overflatebehandlingen skjer ved at de sprøyter ute et bindemiddel som de sprer pukk og sand på.

- Vi gjør dette for å hindre ei videre utvikling av skader som har oppstått i asfaltdekket, sier leder for asfaltseksjonen i Statens vegvesen Region midt, Thor Asbjørn Lunaas.

Arbeidet startet mandag 14.august og vil pågå ut uken. På grunn av arbeidet blir det nedsatt hastighet til 50 km/t.

- Det er viktig at folk kjører sakte i området mens arbeidet pågår. Hvis de ikke gjør det, så kan det føre til steinsprut og skader på kjøretøyene, sier Lunaas.

Det blir nedsatt hastighet helt til steinen har festet seg til bindemiddelet. Dette tar erfaringsmessig minimum ett døgn. Veidekke Industri AS utfører jobben.